CELEX: 62013TN0658
Language: hr
Date: 2013-12-10 00:00:00
Title: Predmet T-658/13 P: Žalba koju je 10. prosinca 2013. podnio BP protiv presude Službeničkog suda od 30. rujna 2013. u predmetu F-38/12, BP protiv FRA

1.3.2014   
            
            
               HR
            
            
               Službeni list Europske unije
            
            
               C 61/11
            
         Žalba koju je 10. prosinca 2013. podnio BP protiv presude Službeničkog suda od 30. rujna 2013. u predmetu F-38/12, BP protiv FRA
   (Predmet T-658/13 P)
   2014/C 61/20
   Jezik postupka: engleski
   
      Stranke
   
   
      Žalitelj: BP (Barcelona, Španjolska) (zastupnici: L. Levi i M. Vandenbussche, odvjetnici)
   
      Druga stranka u postupku: Agencija Europske unije za temeljna prava (FRA)
   
      Tužbeni zahtjevi
   
   Žaliteljica od Općeg suda zahtijeva da:
   
               —
            
            
               ukine presudu Službeničkog suda od 30. rujna 2013. u predmetu F-38/12;
            
         
               —
            
            
               sukladno tome, ukine odluku od 27. veljače 2012. kojom se ne produljuje žaliteljičin ugovor te kojom ju se premješta u drugi odjel; naloži tuženiku naknadu materijalne štete žalitelju procijenjene na 1 320 eura mjesečno od rujna 2012., uvećanu za zateznu kamatu po ključnoj kamatnoj stopi Europske središnje banke, plus dva postotna boda; naloži tuženiku da naknadi nematerijalnu štetu žalitelju ex aequo et bono u iznosu od 50 000 eura; te
            
         
               —
            
            
               naloži tuženiku snošenje troškova postupka u prvom stupnju i u žalbenom postupku.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe sljedeće žalbene razloge.
   
               1.
            
            
               Prvi žalbeni razlog: u vezi odluke kojom se ne produljuje žaliteljičin ugovor
               
                           —
                        
                        
                           Prvo, žaliteljica navodi da je Službenički sud prekršio načela prava na obranu i prava na saslušanje te prava na pristup relevantnim informacijama navedenima u članku 41. Povelje o temeljnim pravima Europske unije, iskrivljujući dokaze;
                        
                     
                           —
                        
                        
                           Drugo, žalitelj navodi da je odbivši drugu razmjenu podnesaka i podnošenje relevantnih dokaza kao odgovora na navode tuženika i na saslušanju, Službenički sud prekršio žaliteljevo pravo na obranu, počinio očitu pogrešku u ocjeni, te uskratio žalitelju pravo na pošteno suđenje;
                        
                     
                           —
                        
                        
                           Treće, žalitelj navodi očitu pogrešku koju je počinio Službenički sud u procjeni prvog tužbenog razloga kojim se navodi očita pogreška u ocjeni u odluci tuženika, te iskrivljavanje činjenica i dokaza;
                        
                     
                           —
                        
                        
                           Četvrto, žalitelj navodi očitu pogrešku u procjeni tužbenih razloga o odmazdi i zlouporabi ovlasti, iskrivljivanju činjenica i dokaza.
                        
                     
         
               2.
            
            
               Drugi žalbeni razlog: u vezi odluke o premještaju
               
                           —
                        
                        
                           Prvo, žalitelj navodi nezakonitu ocjenu Službeničkog suda o drugom tužbenom razlogu, navodeći nepravilnu i jednostranu izmjenu bitnog elementa ugovora o radu i nesrazmjer između radnog mjesta i razreda te iskrivljavanje dokaza;
                        
                     
                           —
                        
                        
                           Drugo, žalitelj navodi da je Službenički sud pogrešno primijenio pravo u ocjeni žaliteljevih argumenata u vezi sa nedostatkom saslušanja od strane tuženika prije odluke o premještaju i povredu prava na obranu.
                        
                     
         
               3.
            
            
               Treći žalbeni razlog
               
                           —
                        
                        
                           Žalitelj navodi povredu članka 87. stavka 2. i članka 88. Poslovnika Općeg suda u vezi troškova, te povredu obveze obrazlaganja.